**Fotballklubben Union Carl Berner** (stiftet 11. september 2008 som *Fotballklubben Fremad Famagusta*) er en fotballklubb fra Carl Berner i bydel Grünerløkka i Oslo.

Historikk
---------

### Fremad Famagusta

Klubben ble stiftet som *Fotballklubben Fremad Famagusta* den 11. september 2008 av Kristian Alver, Andreas Rønningen Sandbu, Steinar Næstad Moe og Håkon Jøndal Nakling, som en klubb for spillere fra Lillehammer-området bosatt i Oslo, men besto også av andre spillere som sjakkspilleren Magnus Carlsen. Klubbens navn var i utgangspunktet *Fremad*, etter den gamle Lillehammerklubben FK Fremad Lillehammer, men ettersom Oslo Fotballkrets krevde to navn valgte de også *Famagusta*, etter den kypriotiske mesterklubben Anorthosis Famagusta som overrasket i Mesterligaen 2008/2009. Under Idrettsgallaen 2014 hyllet Carlsen klubben og delte ut pris iført klubbens drakt.

### Union Carl Berner

Klubben slet etter koronapandemien og ble avviklet ved utgangen av 2021. Restene av klubben, samt plassen i 5. divisjon, ble overtatt av Union Carl Berner foran 2022-sesongen. Navnet ble endret for å gi en lokal tilknytning til Carl Berner, i tråd med ønskene til Oslo Fotballkrets.

Tabell
------

4. divisjon Oslo avdeling 1 2023| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Union Carl Berner | 6 | 5 | 0 | 1 | 17–9 | 8 | **15** |
| 2 | Kjelsås 2 | 6 | 4 | 2 | 0 | 16–5 | 11 | **14** |
| 3 | Christiania | 6 | 4 | 0 | 2 | 18–10 | 8 | **12** |
| 4 | Grüner | 6 | 3 | 1 | 2 | 14–10 | 4 | **10** |
| 5 | Bærum 2 | 6 | 3 | 1 | 2 | 19–19 | 0 | **10** |
| 6 | Lommedalen | 6 | 3 | 0 | 3 | 14–15 | −1 |  **9** |
| 7 | Fagerborg | 6 | 3 | 0 | 3 | 12–13 | −1 |  **9** |
| 8 | Ready | 6 | 2 | 2 | 2 | 11–12 | −1 |  **8** |
| 9 | Heming | 5 | 2 | 1 | 2 | 14–18 | −4 |  **7** |
| 10 | Lyn 2 | 5 | 1 | 1 | 3 | 9–12 | −3 |  **4** |
| 11 | Asker 2 | 6 | 1 | 0 | 5 | 8–13 | −5 |  **3** |
| 12 | Holmen | 6 | 0 | 0 | 6 | 2–18 | −16 |  **0** |
| Sist oppdatert: 16. mai 2023  **·**  Kilde  **·**  Rediger |

Divisjonsutvikling
------------------

Klubben ble plassert i 8. divisjon, avdeling 4, og endte 2009-sesongen som avdelingsvinner etter 12 seire og 2 tap, 7 poeng foran Veitvet 2.

Første sesong i 7. divisjon endte med 23 poeng og en 7.-plass i avdeling 1. Sesongen etter endte klubben på en 3.-plass med 38 poeng i avdeling 3, 9 poeng bak avdelingsvinner Fjellstrand, men kun 1 poeng bak andreplasserte Indre Østham. 2012-sesongen endte med opprykk etter at klubben vant avdeling 3 med 16 seire, en uavgjort og ett tap, kun 1 poeng foran Majorstuen.

Klubbens første sesong i 6. divisjon endte med 26 poeng og en 6.-plass i avdeling 1. Foran 2014-sesongen ble klubben plassert i avdeling 2. Sesongen endte med 2.-plass i avdelingen, og opprykk.

Fremad Famagusta debuterte i 5. divisjon i 2015, og sesongen endte med førsteplass i avdelingen, foran Bærumsløkka og Oppegård, og det fjerde opprykket på syv sesonger.

Foran 2016-sesongen, den første i 4. divisjon, hentet klubben inn flere nye spillere – blant annet Tom Kristoffersen og Jørgen Jalland, tidligere profiler i Tippeligaen.

| Divisjon | Fremad Famagusta | Union |
| --- | --- | --- |
| 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | ~~2020~~ | 2021 | 2022 | 2023 |
| **Eliteserien** |  |  |  |  |  |  |  |  |  |  |  | AVLYST |  |  |  |
| **1. divisjon** |  |  |  |  |  |  |  |  |  |  |  |  |  |  |
| **2. divisjon** |  |  |  |  |  |  |  |  |  |  |  |  |  |  |
| **3. divisjon** |  |  |  |  |  |  |  |  |  |  |  |  |  |  |
| **4. divisjon** |  |  |  |  |  |  |  | 5.-plass, avdeling 3 | 10.-plass, avdeling 4 | 10.-plass, avdeling 5 | 8.-plass, avdeling 3 | 14.-plass, avdeling 1 |  | avdeling 1 |
| **5. divisjon** |  |  |  |  |  |  | 1.-plass, avdeling Oslo 2 |  |  |  |  |  | 3.-plass, avdeling 1 |  |
| **6. divisjon** |  |  |  |  | 6.-plass, avdeling 1 | 2.-plass, avdeling 2 |  |  |  |  |  |  |  |  |
| **7. divisjon** |  | 7.-plass, avdeling 1 | 3.-plass, avdeling 3 | 1.-plass, avdeling 3 |  |  |  |  |  |  |  |  |  |  |
| **8. divisjon** | 1.-plass, avdeling 4 |  |  |  |  |  |  |  |  |  |  |  |  |  |
|

Kjente spillere
---------------

* Magnus Carlsen, venstreback
* Tom Kristoffersen
* Jørgen Jalland

Referanser
----------

1. ↑  Om Fremad Famagusta *Facebook.com*
2. ↑  - Han har ikke fått noen stjernehyllest *Dagbladet.no*
3. ↑  Fremad har gjenoppstått *GD.no*
4. ↑  Carlsen hyllet 6.-divisjonslaget Fremad Famagusta *NRK.no*
5. ↑  Espe, Anders (9. januar 2022). «(+) Et eventyr er over: – En solskinnshistorie». *Gudbrandsdølen Dagningen* **(norsk)**. Besøkt 3. mai 2023.
6. ↑  «Møtes til historisk bydEl Clasico: – Skal vise at vi er kongene av Løkka». *Dagsavisen* **(norsk)**. Besøkt 3. mai 2023.
7. ↑  Brodahl, Viljam (2. mai 2023). «Løkka-oppgjøret vekker oppsikt: Inspirasjonen er hentet fra verdens største fotballkamp». Avisa Oslo. Besøkt 4. mai 2023.
8. ↑  Tabellen 2009 *Fotball.no*
9. ↑  Tabellen 2010 *Fotball.no*
10. ↑  Tabellen 2011 *Fotball.no*
11. ↑  Tabellen 2012 *Fotball.no*
12. ↑  Tabellen 2013 *Fotball.no*
13. ↑  Avdelingsoppsett 4.-7. div sesongen 2014 Arkivert 7. januar 2014 hos Wayback Machine. *Fotball.no*

Eksterne lenker
---------------

* *Artikkelen har ingen egenskaper for offisielle lenker i Wikidata*
* (no) Fotballklubben Union Carl Berner – Norges Fotballforbund Rediger på Wikidata
* Fotballklubben Union Carl Berner på Facebook Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |